ভানুবিল কৃষক প্রজা আন্দোলন

দিহৌ বছরর ব্রিটিশ শাসনর চাকহান। দেহ, থৈ হুকে হুকে মরানির দিঘল ইতিহাস আহান। অহাত্ত মুক্তির লালফাম আহান ভানুবিল কৃষক প্রজা আন্দোলন। ১৯২৯-৩০ সালর অগদে ধনবাদী, সাম্রাজ্যবাদী পৃথিবী এহাত যে অর্থনৈতিক সংকট আহান আসিল ,ইন্ডিয়াৎ কংগ্রেসর অহিংস সত্যাগ্রহ আন্দোলনর কারণে রাজনীতিৎ যে অস্থিরতা আহান আসিল অহারই ফলহান ভানুবিল কৃষক প্রজা আন্দোলন।

১৯৩২ সালর আগন মাহাত আড়াই লিশিং সৈন্য বার ১০গ আত্তিনো ভানুবিলে মানু মারানির তান্ডব আহান করিসিলা সাম্রাজ্যবাদর দালালে। তসনস ইল ভানুবিল। জমিদারর বিরুদ্ধে লাগলা খেতুয়াল।

ভানুবিল কৃষক প্রজা আন্দোলনর এরে পৌ উপমহাদেশ বেলিয়া থুঙিলগা ইউরোপে। এগদে মানুরাং আহিল আরাক রাজনৈতিক চেতন আহান- সামন্ত সমাজ বাগিয়া পুজিঁবাদর সমাজ গড়ানির। দ্বিতীয় বিশ্বযুদ্ধর খানি আগে পাস ইল সিলেট প্রজাস্বত্ত্ব আইন। জিংলা খেতুয়াল।

১৭৮৯ সালর ফরাসী বিপ্লবর বিতর দিয়া পুজিঁবাদি সমাজ আহান করানির যে হৎগ পৃথিবীৎ লামিসিল অহার বৌ থুঙিলগা মণিপুরী সমাজে। সাম্য, মৈত্রী বার স্বাধীনতার আদর্শনো প্রজা ইলা বি-র মালিক। পৃথিবীৎ শাসনর রুপরেখাহান পাল্টিল। সভ্যতার ইতিহাসে আহিল আচানক পরিবর্তন আহান।
ফাম
ভানুবিল কৃষকপ্রজা আন্দোলন অহান কমলগঞ্জর হাবিত্ত নাংকরা পুরান আমলরর ঐতিহাসিক ঘটনাহান। অসিলতা বাংলা মারি ১৩০৭-এ। বাংলাদেশর কমলগঞ্জ থানার ভানুবিল গাঙর বিষ্ণুপ্রিয়া মণিপুরী প্রজাই ব্রিটিশ বারো তানুর জমিদারর বিরুদ্ধে হাঞ্জাসিলা হাব্বিত্ত ডাঙর লালফাম হান।

 পাসিতা 
 মৌলভীবাজার জেলার জনজীবন/ অধ্যক্ষ রসময় মোহান্ত, ১৯৮৬, পৃষ্ঠা ৮৭
 আরণ্য জনপদে/ আবদুস সাত্তার, পৃষ্ঠা ২৯৭
 মণিপুরী জাতিসত্তা বিতর্ক: একটি নিরপেক্ষ পাঠ / অসীম কুমার সিংহ, ২০০১ সিলেট,
 রিপোর্ট: জাতীয় আদিবাসী গোলটেবিল বৈঠক / ডিসেম্বর ১৮-২০,১৯৯৭ ঢাকা, পৃষ্ঠা ৩২ 
 পুর্ব্ববঙ্গ ও আসাম/ শ্রী কৃষ্ণমোহন ধর, ১৯০৯ , পৃষ্ঠা ১০৬-১০৭
 নানকার বিদ্রোহ / অজয় ভট্টাচার্য ,১৯৭৭ 
 ভানুবিল কৃষক প্রজা আন্দোলন বারোহ বিষ্ণুপ্রিয়া মণিপুরী সমাজ / অধ্যাপক রণজিত সিংহ, ১৯৮৫

থাক:বিষ্ণুপ্রিয়া মণিপুরী
থাক:কমলগঞ্জ